
ประกาศองค์การบริหารส่วนตำบลคอกช้าง
[bookmark: _GoBack]เรื่อง  มาตรการ เพื่อพัฒนาหน่วยงานให้มีคุณธรรม และความโปร่งใส
ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ
…………………………………………………
	
	มติคณะรัฐมนตรี เมื่อวันที่ 5 มกราคม 2559 ให้หน่วยงานภาครัฐทุกหน่วยงาน เข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) กำหนดให้ผู้บริหารของหน่วยงาน กำหนดนโยบาย มาตรการ แผนงานหรือโครงการ/กิจกรรม เพื่อพัฒนาหน่วยงานให้มีคุณธรรมและความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ
	เพื่อให้การปฏิบัติงานขององค์กรปกครองส่วนท้องถิ่น เป็นไปด้วยความมีคุณธรรม โปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐจึงกำหนดการ ดังนี้
1. มาตรการด้านความโปร่งใส
1.1  เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจหลัก ใน    แต่ละขั้นตอน ดังนี้
	1.1.1 แสดงความคิดเห็นเกี่ยวกับแผนงาน/โครงการ
	1.1.2 จัดทำแผนงาน/โครงการ
	1.1.3 ดำเนินการโครงการ
1.2 ให้ดำเนินการเกี่ยวกับการจัดซื้อจัดจ้างด้วยความโปร่งใส ดังนี้
	1.2.1 ประกาศเผยแพร่แผนปฏิบัติการจัดซื้อจัดจ้าง ภายในระยะเวลา 30 วันทำการ หลังจากวันที่ได้รับการจัดสรรงบประมาณ
	1.2.2 เผยแพร่ข้อมูลอย่างเป็นระบบเกี่ยวกับการจัดซื้อจัดจ้าง เพื่อให้สาธารณชนสามารถตรวจสอบข้อมูลการจัดซื้อจัดจ้างได้  โดยมีองค์ประกอบ ชื่อโครงการงบประมาณ ผู้ซื้อซอง ผู้ยื่นซอง    ผู้ได้รับคัดเลือก
	1.2.3 กำหนดแนวทางการตรวจสอบถึงความเกี่ยวข้องระหว่างเจ้าหน้าที่ ที่เกี่ยวข้องกับการจัดซื้อจัดจ้าง และผู้เสนองาน เพื่อป้องกันผลประโยชน์ทับซ้อน
1.3 การดำเนินงานเกี่ยวกับการเปิดเผยข้อมูลการจัดซื้อจัดจ้างแต่ละโครงการให้สาธารณชนรับทราบ ผ่านเว็บไซต์และสื่ออื่นๆ ดังนี้
	1.3.1 ประกาศเผยแพร่การจัดซื้อจัดจ้างแต่ละโครงการล่วงหน้าไม่น้อยกว่าระยะเวลาที่กฎหมายกำหนด
	1.3.2 ประกาศเผยแพร่หลักเกณฑ์ในการพิจารณาคัดเลือก/ตัดสินผลการจัดซื้อจัดจ้างแต่ละโครงการ

/1.3.3 ประกาศ...

	1.3.3 ประกาศเผยแพร่วิธีการคำนวณราคากลางแต่ละโครงการ
	1.3.4 ประกาศเผยแพร่รายชื่อผู้ที่มีคุณสมบัติเบื้องต้นในการซื้อหรือจ้างแต่ละโครงการ
	1.3.5 ประกาศเผยแพร่ผลการจัดซื้อจัดจ้างแต่ละโครงการ พร้อมระบุวิธีการจัดซื้อ จัดจ้างและเหตุผลที่ใช้ในการตัดสินผลการจัดซื้อจัดจ้าง
1.4 วิเคราะห์ผลการจัดซื้อจัดจ้าง ดังนี้
	1.4.1 ให้มีการวิเคราะห์ผลการจัดซื้อจัดจ้าง ประจำแต่ละปีงบประมาณ 
	1.4.2 นำผลการวิเคราะห์การจัดซื้อจัดจ้าง ประจำแต่ละปีงบประมาณ มาใช้ในการปรับปรุงการจัดซื้อจัดจ้างในปีงบประมาณถัดไป 
1.5 มีช่องทางให้ประชาชนเข้าถึงข้อมูลของหน่วยงาน ดังนี้
	1.5.1 มีหน่วยประชาสัมพันธ์ ณ ที่ทำการของหน่วยงาน
	1.5.2 มีข้อมูลอำนาจหน้าที่ตามที่กฎหมายกำหนดทางเว็บไซต์ของหน่วยงานหรือสื่ออื่นๆ
	1.5.3 มีระบบการให้ข้อมูลการดำเนินงานของหน่วยงานผ่านทางหมายเลขโทรศัพท์ หรือระบบ Call Center
	1.5.4 มีการเผยแพร่ข้อมูลการดำเนินงานของหน่วยงานทางสื่อต่างๆ
		1.6 มีการดำเนินการเกี่ยวกับเรื่องร้องเรียนการปฏิบัติงาน การให้บริการของหน่วยงาน ดังนี้
			1.6.1 มีการกำหนดช่องทางการร้องเรียนและขั้นตอน กระบวนการจัดการเรื่องร้องเรียน
			1.6.2 มีการกำหนดหน่วยงานหรือเจ้าหน้าที่ผู้รับผิดชอบเรื่องร้องเรียน
			1.6.3 มีระบบการตอบสนอง หรือรายงานผลการดำเนินงานเกี่ยวกับเรื่องร้องเรียนให้ผู้ร้องเรียนทราบ
			1.6.4 มีรายงานสรุปผลการดำเนินการเรื่องร้องเรียน พร้อมระบุปัญหา อุปสรรค และแนวทางแก้ไข และเผยแพร่ให้สาธารณชนรับทราบ ผ่านเว็บไซต์หรือสื่ออื่นๆ
	2. มาตรการด้านความพร้อมรับผิด
		2.1 ผู้บริหารจะต้องแสดงเจตจำนงที่จะมุ่งนำหน่วยงานให้มีการดำเนินงานด้วยความซื่อสัตย์สุจริต และพร้อมที่จะแสดงความรับผิดชอบ หากหน่วยงานนั้นส่งผลกระทบและเกิดความเสียหายต่อสังคมโดยรวม
		2.2 ผู้บริหารจะต้องสนับสนุนงบประมาณหรือการดำเนินการเพื่อให้เกิดความโปร่งใสและซื่อสัตย์สุจริตมากขึ้นในหน่วยงาน
		2.3 ผู้บริหาร ข้าราชการ พนักงานจะต้องปฏิบัติหน้าที่ด้วยความเต็มใจ เต็มความสามารถ     มีความกระตือรือร้น มุ่งผลสัมฤทธิ์ของงาน
		2.4 ผู้บริหาร ข้าราชการ พนักงานจะต้องให้ความสำคัญกับการปฏิบัติงานตามภารกิจหน้าที่ความรับผิดชอบมากกว่าเรื่องส่วนตัว
		2.5 ผู้บริหาร ข้าราชการ พนักงานจะต้องมีส่วนในความรับผิดชอบ หากเกิดความเสียหาย    อันเนื่องมาจากการปฏิบัติงานที่ผิดพลาดของตนเอง
		2.6 ผู้บริหาร ข้าราชการ พนักงานจะต้องเปิดโอกาสพร้อมรับฟังการวิพากษ์ หรือติชม จากประชาชน ผู้รับบริการ ผู้มีส่วนได้ส่วนเสีย
/3.มาตราการ...
	3. มาตรการด้านความปลอดภัยจากการทุจริตในการปฏิบัติงาน
		3.1 ผู้บริหาร ข้าราชการ พนักงานไม่เรียกรับเงินหรือผลประโยชน์อื่นใด เพื่อแลกกับการให้บริการ หรือการอำนวยความสะดวก
		3.2 ผู้บริหาร ข้าราชการ พนักงานไม่ใช้อำนาจหน้าที่ เพื่อเอื้อประโยชน์แก่ตนเองและพวกพ้อง
		3.3 ผู้บริหาร ข้าราชการ พนักงานไม่มีส่วนได้ส่วนเสียในสัญญา โครงการ หรือสัมปทานใดๆ ของหน่วยงาน
		3.4 ผู้บริหาร ข้าราชการ พนักงานต้องไม่มีความเกี่ยวข้องเชิงอุปถัมภ์ หรือมีผลประโยชน์ร่วมกับคู่สัญญา โครงการ หรือสัมปทานใดๆ
		3.5 การดำเนินงาน การอนุมัติต่างๆ จะต้องไม่มีการแทรกแซงจากฝ่ายทางการเมืองหรือผู้มีอำนาจ เพื่อก่อให้เกิดประโยชน์กับกลุ่มใดกลุ่มหนึ่ง
	4. มาตรการด้านวัฒนธรรม คุณธรรมภายในองค์กร
		4.1 ผู้บริหาร ข้าราชการ พนักงานจะต้องมีการถ่ายทอดพฤติกรรมการทำงานที่ดี มีคุณธรรม และซื่อสัตย์สุจริตให้แก่กันอยู่เสมอ
		4.2 ผู้บริหาร ข้าราชการ พนักงาน เมื่อพบเห็นการทุจริตที่เกิดขึ้น จะต้องไม่เพิกเฉยและพร้อมที่จะดำเนินการตรวจสอบให้เป็นไปตามกฎหมาย
		4.3 ผู้บริหาร ข้าราชการ พนักงานจะต้องไม่ทนและไม่ยอมรับต่อการกระทำการทุจริตทุกรูปแบบ
		4.4 ผู้บริหาร ข้าราชการ พนักงานต้องไม่นำวัสดุ อุปกรณ์ และของใช้ในราชการไปใช้ส่วนตัว
		4.5 ผู้บริหาร ข้าราชการ พนักงานจะต้องไม่กระทำการใดๆ ที่เป็นการเอื้อประโยชน์ต่อบุคคลกลุ่มใดกลุ่มหนึ่ง
		4.6 ให้มีการจัดทำแผนป้องกันและปราบปรามการทุจริต ที่สามารถนำไปสู่การปฏิบัติได้อย่างเป็นรูปธรรม และสามารถยับยั้งหรือป้องกันการทุจริตได้อย่างมีประสิทธิภาพ
		4.7 หน่วยงานตรวจสอบภายในจะต้องดำเนินงานอย่างอิสระ ไม่ถูกแทรกแซงจากผู้บริหารหรือผู้มีอำนาจ และสามารถยับยั้งหรือป้องกันการทุจริตได้อย่างมีประสิทธิภาพ
		4.8 ให้มีการดำเนินการเพื่อป้องกันผลประโยชน์ทับซ้อน ดังนี้
			4.8.1 ให้มีการวิเคราะห์ความเสี่ยงกับการปฏิบัติงานที่อาจเกิดผลประโยชน์ทับซ้อน
			4.8.2 ให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อน
			4.8.3 ให้มีการแลกเปลี่ยนเรียนรู้ภายในหน่วยงาน เพื่อให้เกิดความรู้เรื่องการป้องกันผลประโยชน์ทับซ้อนแก่เจ้าหน้าที่
			4.8.4 ให้มีการปรับปรุงขั้นตอน แนวทางการปฏิบัติงาน หรือระเบียบ เพื่อป้องกันผลประโยชน์ทับซ้อน
		4.9 ให้มีการดำเนินการป้องกันและปราบปรามการทุจริตในหน่วยงาน ดังนี้
			4.9.1 ให้มีการวิเคราะห์ผลการดำเนินการตามแผนปฏิบัติการป้องกันและปราบปรามการทุจริต ประจำแต่ละปีงบประมาณ  เพื่อนำมาปรับแผนปฏิบัติการป้องกันและปราบปรามการทุจริต ประจำปีงบประมาณถัดไป                                                                                                                                                                                                                                                                                                                                                                             
			4.9.2 ให้มีการดำเนินการตามแผนปฏิบัติการป้องกันและปราบปรามการทุจริต ประจำแต่ละปีงบประมาณ 

/4.10. ให้มีการรวมกลุ่ม...
		4.10 ให้มีการรวมกลุ่มเพื่อตรวจสอบการบริหารงานในหน่วยงาน ดังนี้
			4.10.1 ให้มีการรวมกลุ่มของเจ้าหน้าที่ในหน่วยงาน เพื่อการบริหารงานอย่างโปร่งใส
			4.10.2 ให้มีกิจกรรมที่แสดงถึงความพยายามที่จะปรับปรุงการบริหารงานของหน่วยงานให้มีความโปร่งใสยิ่งขึ้น
	5. มาตรการด้านคุณธรรมการทำงานในหน่วยงาน
		5.1 การคัดเลือก บรรจุ แต่งตั้ง โยกย้าย เลื่อนระดับ การเลื่อนขั้นเงินเดือน การพิจารณาความดีความชอบ หรือการให้สิทธิประโยชน์ต่างๆ ต้องไม่ยึดโยงกับระบบอุปถัมภ์ หรือผลประโยชน์อื่นๆ แอบแฝง
		5.2 สร้างแรงจูงใจ เพื่อรักษาเจ้าหน้าที่ให้ปฏิบัติงานด้วยความสามารถบนพื้นฐานของความดี
		5.3 ให้มีการคัดเลือกผู้เข้ารับการฝึกอบรม การสัมมนา การศึกษาดูงาน การให้ทุนการศึกษาอย่างเป็นธรรม
		5.4 การใช้จ่ายเงินงบประมาณ ให้เป็นไปด้วยความจำเป็น คุ้มค่า โปร่งใส และตรวจสอบได้
		5.5 ให้มีการมอบหมายงานด้วยความเป็นธรรม ไม่เลือกปฏิบัติ ไม่สั่งงานในเรื่องส่วนตัว
		5.6 ให้คำแนะนำ และร่วมกันแก้ปัญหาในงานที่ได้รับมอบหมายร่วมกับผู้ใต้บังคับบัญชา
		5.7 ให้มีการจัดเตรียมสถานที่และอุปกรณ์ เพื่อสนับสนุนการปฏิบัติงานให้มีความพร้อมอย่างสม่ำเสมอ
		5.8 ต้องปฏิบัติงานตามระเบียบ ขั้นตอนอย่างเคร่งครัด เป็นมาตรฐานและยึดหลักความถูกต้องอย่างสม่ำเสมอ
		5.9 ต้องปฏิบัติงานโดยยึดหลักความเป็นธรรม เท่าเทียมกัน
		5.10 ให้มีการปฏิบัติงานตามคู่มือ หรือมาตรฐานการปฏิบัติงานตามภารกิจหลัก ดังนี้
			5.10.1 ให้มีคู่มือหรือมาตรฐานการปฏิบัติงานตามภารกิจหลักที่เป็นปัจจุบัน
			5.10.2 ให้จัดทำรายงานผลการปฏิบัติงานตามคู่มือหรือมาตรฐานการปฏิบัติงานตามภารกิจหลัก โดยต้องมีสาระสำคัญเกี่ยวกับผลผลิตและผลลัพธ์ของการปฏิบัติงาน มีการเปรียบเทียบขั้นตอน กระบวนการปฏิบัติงานที่กำหนดไว้ในคู่มือกับการดำเนินงานที่เกิดขึ้นจริง ตลอดจนปัญหาอุปสรรคและแนวทางในการพัฒนาปรับปรุงการปฏิบัติงาน
		5.11 ให้มีการปฏิบัติงาน การบริการ ตามภารกิจหลักด้วยความเป็นธรรม ดังนี้
			5.11.1 ให้มีการแสดงขั้นตอนการปฏิบัติงานตามภารกิจหลัก และระยะเวลาที่ใช้ในการดำเนินการ ให้ผู้รับบริการหรือผู้มีส่วนได้ส่วนเสียทราบอย่างชัดเจน
			5.11.2 จัดให้มีระบบการป้องกันหรือการตรวจสอบ เพื่อป้องกันการละเว้นการปฏิบัติหน้าที่ตามภารกิจหลัก
	6. มาตรการด้านการสื่อสารภายในหน่วยงาน
		6.1 ถ่ายทอดประกาศนโยบาย มาตรการ เพื่อพัฒนาหน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ ให้เจ้าหน้าที่ในสังกัดได้ทราบ


/6.2  นำประกาศ นโยบาย...

		6.2 นำประกาศนโยบาย มาตรการ เพื่อพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ เผยแพร่ใน      เว็บไซต์ http://www.abtkhokchang.go.th  และช่องทางการสื่อสาร หรือช่องทางการประชาสัมพันธ์อื่นๆ
		6.3 ให้ผู้บริหารแสดงเจตจำนงต่อเจ้าหน้าที่ภายในหน่วยงาน ในคราวประชุมภายในหรือ    การประชุมประจำเดือน ในการที่จะบริหารงานด้วยความซื่อสัตย์ มีคุณธรรม จริยธรรม มีธรรมาภิบาล มีความโปร่งใส
จึงประกาศมาให้ทราบโดยทั่วกัน
ประกาศ  ณ  วันที่  18  มกราคม  พ.ศ. 2565

		
					   (นายสมพร  โสดาวิชิต)
				    นายกองค์การบริหารส่วนตำบลคอกช้าง

